ועדת הפנים ואיכות הסביבה, כנסת 18, פרוטוקול מספר 400, 2011-06-20 11:30

אמנון כהן: בוקר ושבוע טוב.

אמנון כהן: אני פותח את הדיון של ועדת הפנים והגנת הסביבה.

אמנון כהן: הנושא הוא בחירת יו"ר ועדת המשנה לנושא ביטחון פנים בעקבות חילופי גבריי בראשות הוועדה מחבר הכנסת , יש לנו רוטציה ואני קיבלתי את ראשות הוועדה.

אמנון כהן: אני מבקש מחברי הוועדה להעמיד את מועמדותי לראשות לוועדת המשנה לנושאי ביטחון פנים.

אמנון כהן: חבר הכנסת מקלב, תשתתף אתנו בדיון, נוכחותך מאוד חשובה ורצויה.

אמנון כהן: אדוני מבין על מה אנחנו מצביעים כרגע?

אמנון כהן: אנחנו בוחרים יו"ר ועדת משנה לביטחון פנים.

אמנון כהן: לכן, אני מעמיד להצבעה את הבקשה של הוועדה.

אמנון כהן: מי בעד הבקשה?

אמנון כהן: בעד – 3 נגד –אין עבר פה אחד.

אמנון כהן: אנחנו, כמובן, מודים לחברי ועדת המשנה לביטחון פנים, שהיו וימשיכו לעבוד.

אמנון כהן: אני מודה ליושב ראש הוועדה לנושא ביטחון פנים, ליקירי .

אמנון כהן: האם מישהו רוצה להתייחס ולהגיד כמה מילים לטובת יושב ראש הוועדה הקודם?

אמנון כהן: אני מאוד אשמח.

יעקב אדרי: אנחנו מצטרפים לכל הברכות ליושב ראש הוקדם, ומברכים את היושב החדש.

יעקב אדרי: אני רק רוצה לציין שהנושא של מה שאמור להיות.

יעקב אדרי: אני מבקש מהיושב ראש לזרז את הדיונים כי מאוד חשוב מה שעלול להיות, מה שעשוי להיות בספטמבר.

יעקב אדרי: כדאי שניכנס לעומק ונדע שהיושב ראש רוצה לעשות את זה.

יעקב אדרי: לא נותר לי אלא רק לברך ולאחל לך הצלחה בהמשך.

חמד עמאר: גם אני רוצה לברך את היושב ראש היוצא.

חמד עמאר: אני מברך את היושב ראש הנכנס.

חמד עמאר: אני רוצה לאחל ליושב ראש היוצא שימשיך להצליח בדרכו, לתרום למען המדינה ולמען כולנו, ושיהיה לך בהצלחה.

אמנון כהן: תודה רבה.

אמנון כהן: אתה חייב להגיד משפט...

אמנון כהן: רפואה שלמה לרב אלישיב, שיחזור לביתו בשלום, בעזרת השם.

אורי מקלב: בתוך שאר חולי ישראל.

אמנון כהן: הרב עבר ניתוח קשה, מנהיג הדור, פוסק הדור.

אורי מקלב: ברוך השם, הייתי אצלו והוא התפלל מעריב ואחרי זה נכנס לניתוח ובבוקר התפלל שחרית - -

אמנון כהן: איזה כוח יש להם... איזו הנהגה אמיתית.

אורי מקלב: זה גם פלאי הטכניקה של היום, כשחושבים על אדם שהוא מעל גיל 100.

אורי מקלב: היתה בעיה בין שני עורקים שקרובים ללב, שהם זלפו, החלו לזלוג.

אורי מקלב: ראו פתאום אנמיות.

אורי מקלב: יש להם טכניקות כמו בעבודת אינסטלציה, נכנסים ומלחימים את הדליפה והעסק עובד.

אמנון כהן: רפואה שלמה.

אמנון כהן: ..

יעקב אדרי: רפואה שלמה.

אורי מקלב: אני רוצה להגיד שהוועדה הזאת, מי שעמד בראשה אנחנו מברכים אותו והוא גם שותף בכל מה שאנחנו עושים בבית הזה.

אורי מקלב: אתה, אדוני היושב ראש, נכנסת מהר מאוד לכל פעילות הוועדה, והוועדה הזאת, כמו שהזדרזת ומינית אותה, אני גם לא יודע למה צריך למנות ועדת משנה - -

אמנון כהן: כי יש דברים רגישים.

אורי מקלב: אבל בכל אופן, אין ספק, כמוש אמר חבר הכנסת אדרי, אולי היום אנחנו מדברים על מדיינות החוץ שלנו ועל בעיות ביטחון כלליות.

אורי מקלב: ביטחון הפנים, יש בו פעילות רבה מאוד ויש בו אפקטיביות רבה מאוד מכמה וכמה היבטים: גם היערכות, גם הכנה, שיש בזה הרבה וגם אני רוצה לשים דגש מפניות הציבור.

אורי מקלב: יש הרבה נושאים שפעילות המשטרה וביטחון הפנים בתוך הקהילה, בתוך הערים, בתוך מדינת ישראל, שבאים ורוצים להעלות נושאים ואין כתובת היום, אין את השולחן ששם אפשר להציף נושא בצורה אמיתית ומקצועית.

אורי מקלב: שימו לב כמה שאילתות יש ואיזה סגנון שאילתות אבל הכל "מריחה".

אורי מקלב: בינינו, הוא מקריא את מה שמכתיבים לו, אי אפשר לקיים דיון אמיתי, לעומק, כשהאנשים האלה נמצאים פה ואפשר לשאול את השאלות ואפשר לקבל תשובות.

אורי מקלב: אני חושב שיש חשיבות מיוחדת לוועדה הזאת.

אורי מקלב: היא לא פחות מוועדת משנה של ועדת חוץ וביטחון.

אורי מקלב: אנחנו רוצים לאחל לך שיש לך את האפשרות ואת הזמן ואת היכולות לקיים ישיבות רצופות בנושא הזה כי אנחנו יודעים כמה עבודה יש לך, שלפעמים הדברים האלה נדחים לצד קצת.

אורי מקלב: יש חוקים ויש הצעות דחופות וכל הזמן יש דברים שעל סדר היום.

אורי מקלב: אני מאחל שיהיה מספיק זמן, בטח בשיתוף החלק המקצועי של הוועדה, מנהלת הוועדה, לקיים דיונים בנושאים האלה.

אמנון כהן: אני רוצה לציין שוועדת המשנה תהיה פעילה מאוד ואפילו נצא לסיורים ונלמד את הדברים.

אמנון כהן: אנחנו רוצים לייעל את כל המערכות האלה, של משרד הפנים.

אמנון כהן: חברי הוועדה נשארים כשהיו.

אמנון כהן: אנחנו ממשיכים בעבודה.